Pietų Patagonijos ledo kepurė

Pietų Patagonijos ledo kepurė (isp. Campo de Hielo Patagónico Sur) – trečias pagal dydį kontinentinis ledynas (po Antarktidos ir Grenlandijos) Žemėje. Nusidriekęs Pietų Amerikoje, Patagonijos Anduose (Čilėje ir Argentinoje). Užima teritoriją nuo 48° 20' p. pl. iki 51° 30' p. pl., apie 350 km. Apima 16,8 tūkst. km² plotą, iš kurio 14,2 tūkst. km² priklauso Čilei, o 2,6 tūkst. km² Argentinai. Nemaža teritorija tarp Ficrojaus ir Cerro Daudet kalnų nėra tiksliai nustatyta kuriai nors šaliai.

Didžiausi ledynai: Briugeno (1265 km²; didžiausias pietų pusrutulyje, be Antarkties), Viedma (978 km²), Upsala (902 km²), Perito Moreno (258 km²), O'Higginso, Grėjaus, Tindalo. Didžioji dalis ledo kepurės įtraukta į saugomas teritorijas: Bernardo O'Higgins ir Torres del Paine nacionaliniai parkai Čilėje ir Los Glaciares nacionalinis parkas Argentinoje.

Nuorodos 
 USGS
 www.glaciologia.cl

Argentinos ledynai
Čilės geografija
Patagonija